ET Euroopa Liidu Teataja L 85/27

EFTA JÄRELEVALVEAMETI OTSUS

nr 8/11/COL,

26. jaanuar 2011,

millega muudetakse Euroopa Majanduspiirkonna lepingu I lisa I peatüki 1.2. osa punktis 39 esitatud kolmandatest riikidest pärit elusloomade ja loomsete saaduste veterinaarkontrolliks sobivate Islandi ja Norra piiripunktide loetelu ning tunnistatakse kehtetuks EFTA järelevalveameti 10. veebruari 2010. aasta otsus nr 43/10/COL

EFTA JÄRELEVALVEAMET,

võttes arvesse EMP lepingu I lisa I peatüki sissejuhatava osa punkti 4 alapunkti B alajaotisi 1 ja 3 ja alajaotise 5 alapunkti b,

võttes arvesse EMP lepingu I lisa I peatüki punktis 1.1.4 nimetatud õigusakti (nõukogu 18. detsembri 1997. aasta direktiiv 97/78/EÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted), mida on muudetud ja kohandatud EMP lepinguga (nimetatud) lepingu I lisas ja eelkõige selle artikli 6 lõikes 2 nimetatud valdkondlike kohandustega,

võttes arvesse EMP lepingu I lisa I peatüki punktis 1.1.5 nimetatud õigusakti (nõukogu 15. juuli 1991. aasta direktiiv 91/496/EMÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted ja millega muudetakse direktiive 89/662/EMÜ, 90/425/EMÜ ja 90/675/EMÜ), mida on muudetud ja kohandatud EMP lepinguga selle I lisas ja eelkõige selle artikli 6 lõikes 4 nimetatud valdkondlike kohandustega,

võttes arvesse EMP lepingu I lisa I peatüki punktis 1.2.111 nimetatud õigusakti (komisjoni 21. novembri 2001. aasta otsus 2001/812/EÜ, milles sätestatakse kolmandatest riikidest ühendusse toodavate toodete veterinaarkontrolli eest vastutavate piiripunktide heakskiitmise nõuded), mida on muudetud, ning eelkõige selle artikli 3 lõiget 5,

ning arvestades järgmist:

EFTA järelevalveamet (edaspidi „järelevalveamet”) tunnistas 10. veebruari 2010. aasta otsusega nr 43/10/COL (1) kehtetuks oma 21. mai 2008. aasta otsuse nr 301/08/COL (2) ja kehtestas uue loetelu kolmandatest riikidest pärit elusloomade ja loomsete saaduste veterinaarkontrolliks sobivatest Islandi ja Norra piiripunktidest.

Norra valitsus on taotlenud Florø uue piiripunkti lisamist piiripunktide loetellu, millel on õigus kontrollida NHC-NT(6)(16) tooteid, ja uue Larviki piiripunkti lisamist piiripunktide loetellu, millel on õigus kontrollida HC(2) tooteid. Samuti on Norra valitsus taotlenud Skutvikis asuva kontrollikeskuse (Ålesundi piiripunkti all) loetellu tooteliikide HC-T(CH)(1)(2)(3), HC-NT(6) ja NHC-NT(6) lisamist ja Kirkenesi piiripunkti loetellu tooteliigi HC-NT(1)(2)(3) lisamist.

Järelevalveamet ja Euroopa Komisjon viisid ajavahemikul 8.–12. novembrini 2010 läbi ühiskontrolli. Selle käigus külastati kavandatavaid Larviki ja Florø piirikontrollipunkte ning Ålesundi sadama (TRACESi kood NO AES 1) ja Kirkenesi sadama (TRACESi kood NO KKN 1) piirikontrollipunkte.

Ühiskontrolli käigus tehtud tähelepanekute põhjal kirjutasid järelevalveameti ja Euroopa Komisjoni inspektorid 12. novembril 2010 alla ühissoovitusele.

Seepärast tehakse järgmised ettepanekud.

— Lisada Skutvikis asuva kontrollikeskuse (Ålesundi piiripunkti all) tooteliikide loetellu jahutatud ja pakendatud kalatooted, HC-T(CH)(1)(2)(3) ja inimtoiduks või muuks kasutamiseks mõeldud vedelad rasvad, õlid ja kalaõlid, HC-NT(6) ja NHC-NT(6).

— Lisada Kirkenesi piiripunkti tooteliikide loetellu inimtoiduks mõeldud pakendatud ja ümbritseva õhu temperatuuril hoitavad kalatooted HC-NT(1)(2)(3).

— Lisada loetellu uue TRACESi koodiga (TRACESi kood NO LAR 1) uus piiripunkt Larviki sadam, mille tooteliikide loetellu kuuluvad inimtoiduks mõeldud pakendatud tooted.

— Lisada loetellu uue TRACESi koodiga (TRACESi kood NO FRO 1) uus piiripunkt Florø sadam, mille tooteliikide loetellu kuulub muuks kui inimtoiduks mõeldud kalaõli ja kalajahu. Piiripunkti tähis loetelus on NHC-NT(6)(16).

Järelevalveamet suunas oma otsusega nr 467/10/COL küsimuse järelevalvekomiteed abistavale EFTA veterinaarkomiteele. Käesolevas otsuses esitatud meetmed on kooskõlas EFTA järelevalveametit abistava EFTA veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Islandile ja Norrasse kolmandatest riikidest toodavate elusloomade ja loomsete toodete veterinaarkontrolli korraldavad pädevad riigiasutused üksnes käesoleva otsuse lisas loetletud heakskiidetud piiripunktides.

Artikkel 2

Käesolevaga tunnistatakse kehtetuks EFTA järelevalveameti 10. veebruari 2010. aasta otsus nr 43/10/COL.

Artikkel 3

Käesolev otsus jõustub 26. jaanuaril 2011.

Artikkel 4

Käesolev otsus on adresseeritud Islandi Vabariigile ja Norra Kuningriigile.

Artikkel 5

Otsus on autentne inglise keeles.

Brüssel, 26. jaanuar 2011 EFTA järelevalveameti nimel eesistuja Per SANDERUD kolleegiumi liege Sverrir Haukur GUNNLAUGSSON

(1) ELT L 256, 30.9.2010, lk 30 ja EMP kaasanne nr 53, 30.9.2010, lk 1.

(2) ELT L 41, 12.2.2009, lk 28 ja EMP kaasanne nr 7, 12.2.2009, lk 6.